# Nordbygg 2016 Eesti ühisstendil osalevad ettevõtted

**Aeroc Jämerä AS**Aeroc Jämerä AS on Aeroc International gruppi kuuluv AEROC poorbetoontooteid valmistav ehitusmaterjalitööstuse ettevõte Eestis. Esimene AEROC plokk valmis Lääne-Virumaal Kunda lähistel Andjas asetsevas tehases 2001. aasta augustis. Sellest ajast on Aeroc olnud piirkonna oluline tööandja. Samast Lääne-Viru maakonnast on pärit ka kõik tootmises kasutatavad põhitoorained – liiv, tsement ja lubi. Aeroc International AS omandades 2012 aastal JÄMERÄ kaubamärgi, mis on Soome vanim ja tuntuim kivimajade kaubamärk alates aastast 1974. Lisaks kaubamärgile omandati ka kivimajade müügi äritegevus Soomes JÄMERÄ kaubamärgi all. Sellega seoses alates 2013 on ettevõtte nimeks Aeroc Jämerä AS.  
[www.aeroc.ee](http://www.aeroc.ee)

**Malmerk Klaasium OÜ**  
OÜ Malmerk Klaasium on Malmerk Kontserni ettevõte, mis on loodud 1. veebruaril 2013 AS Malmerk Fassaadid rõduosakonna baasilt. Ettevõtte meeskond on kontsernis tegutsenud omal alal alates 1997. aastast ja seega omatakse pikaajalisimat kogemust Eesti turul. 2012. aasta lõpus valmis OÜ Malmerk Klaasiumi oma rõdu- ja terrassiklaaside süsteem, mis on seni ainus taoline Eestis väljatöötatud toode.   
[www.malmerkklaasium.ee](http://www.malmerkklaasium.ee)

**Palmatin OÜ**  
Palmatin on tegutsenud palkmajade projekteerimise, tootmise ja ehituse valdkonnas alates 1995. aastast. Palmatinil on professionaalne tootmis-, projekteerimis-, ja eelarvestuse personal ning kaasaegne tootmistehnika ja –tehnoloogia. Ettevõte toodab kõik puitmaterjalid ise, tagades nii kliendile ühtlaselt kõrge kvaliteedi. Nende materjali käsitlus on läbinud FSC sertifitseerimise ja selle tulemusena omab ettevõte õigust müüa Palmatini FSC® märgistusega materjale.  
[www.palmatin.com](http://www.palmatin.com)

**Radius Fixings OÜ**  
Radius Fixings OÜ (kaubamärk R-FIX) on spetsialiseerunud roostevabast terasest ja alumiiniumist ehituslike kinnitustarvikute, sh klaasikinnituste ja tõmbvarraste tootmisele ja projekteerimisele. Ettevõte pakub klientidele nii standard-tooteid kui oma projekteeritud valmislahendusi, ostes tootmisteenuse allhankena sisse. Antud ärimudel annab võimaluse kinnitustarvikute valdkonnale sügavuti spetsialiseerumiseks ning seeläbi on võimalik pakkuda klientidele kvaliteetseid tooteid ja asjatundlikku teenust.  
[www.rfix.eu](http://www.rfix.eu)

**Ritsu AS**  
Ritsu AS on puitmajade ja puidutöötlemisseadmete tootmisega tegelev ettevõte, mis on tegutsenud juba 1991. aastast. Ettevõtte tootevalikusse kuuluvad: puitkarkass-elementmajad, ümar- ja liimpalkmajad, prussmajad. Ettevõte toodab erinevaid puitmaju aia- ja puhkemajadest kuni rida- ja korterelamute ning avalike hooneteni välja. Läbi aastate on AS Ritsu tootnud üle 3000 elumaja, mida võib üle maailma leida kokku 35 erinevast riigist. Tänasel päeval on ettevõte suurimateks eksportturgudeks Aserbaidžaan, Saksamaa, Prantsusmaa, Suurbritannia ja Rootsi. Ritsu AS tootmine baseerub unikaalsel automatiseeritud tehnoloogial, mis on välja töötatud AS Ritsu inseneride poolt. Juba 1991. aastast ettevõte olnud tegev puidutöötlemise seadmete väljatöötamise ja tootmise valdkonnas ning selle tulemusena eristub ettevõtte puitmajade tootmises just kasutatava ainulaadse ja patenteeritud tehnoloogia poolest.  
[www.ritsu.ee](http://www.ritsu.ee)

**Span OÜ**  
Span OÜ on loodud 2009. a ja põhineb Eesti kapitalil. Põhitegevuseks on mustast metallist erinevate ehitusdetailide tootmine ning müümine.   
[www.span.ee](http://www.span.ee)

**TMB Element OÜ**  
TMB Element on üks suuremaid monteeritavate raud­betoonelementide tootjaid Balti riikides, mis tegutseb aastast 1961. Ettevõtte pakutavateks toodeteks ja teenusteks on: monteeritavate raudbetoonkonstruktsioonide tootmine, konstruktsioonilahenduste väljatöötamise ja hoonekarpide paigaldamise korraldamine. Ettevõtte ekspordivõimekus ja –mahud on pidevalt arenenud, aastal 2007 toodeti peamiselt Eesti turule (ekspordi osakaal alla 5%), 2015. aastal on ekspordi osakaal ca 70-80%. Ettevõte on oluliseks tööandjaks kohalikul tasandil (Tartu ja lähivallad), pakkudes tööd 201-le inimesele.  
[www.tmbelement.ee](http://www.tmbelement.ee)

**Wallenium OÜ**  
Wallenium on rahvusvaheline ettevõte, mis arendab, müüb, toodab ja paigaldab teisaldatavate vaheseinte süsteeme.  
[www.wallenium.ee](http://www.wallenium.ee)